Ir-Regolament tal-Kunsill (KEE) Nru 3448/80
tat-22 ta’ Diċembru 1980
dwar l-implimentazzjoni ta’ l-Artikolu 43 ta’ l-Att ta’ l-Adeżjoni ta’ l-1979, dwar is-sistema tal-kummerċ applikabbli għall-merkanzija koperta bir-Regolamenti (KEE) Nru 3033/80 u (KEE) Nru 3035/80
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea,
Wara li kkunsidra l-Att ta’ l-Adeżjoni ta’ l-1979, u partikolarment l-Artikoli 43 tiegħu,
Wara li kkunsidra l-proposta mill-Kummissjoni,
Billi l-Artikolu 43 ta’ l-Att jistabbilixxi r-regoli li jirregolaw il-prodotti agrikoli pproċessati ’l barra mill-Anness II tat-Trattat li huma koperti bir-Regolamenti tal-Kunsill li ġejjin:
- (KEE) Nru 3033/80 tad-29 ta’ Novembru 1980 li jistabbilixxi s-sistema tal-kummerċ applikabbli għal ċerti prodotti pproċessati mill-prodotti agrikoli [1], u
- (KEE) Nru 3035/80 tad-29 ta’ Novembru 1980 li jistabbilixxi r-regoli ġenerali biex jingħataw ir-rifużjonijiet ta’ l-esportazzjoni fuq ċerti prodotti agrikoli esportati f’forma ta’ oġġetti mhux koperti mill-Anness II tat-Trattat u l-kriterji biex ikunu stabbiliti l-ammonti tat-tali rifużjonijiet [2];
Billi, ir-Regolament (KEE) Nru 3033/80 jikkonċerna partikolarment id-determinazzjoni tal-ħlas applikabbli meta l-oġġetti f’dan il-każ huma importati, liema ħlas huwa magħmul minn dazju ad valorum li jikkostitwixxi l-komponent fiss u minn komponent varjabbli; billi, huwa meħtieġ li tkun stabbilita r-rata tad-dazju tad-dwana li tikkostitwixxi l-komponent fiss applikabbli mir-Repubblika Ellenika fuq l-importazzjoni minn pajjiżi terzi; billi, dan il-komponent fiss irid ikun stabbilit, skond l-Artikolu 43 (3) ta’ l-Att, bl-esklużjoni mill-protezzjoni totali applikat mir-Repubblika Ellenika fid-data ta’ l-Adeżjoni l-protezzjoni agrikola li għandha tkun introdotta ma’ l-Adeżjoni;
Billi, skond l-Artikolu 15 tal-Ftehim ta’ l-Assoċjazzjoni bejn il-Komunità Ekonomika Ewropea u l-Greċja teżisti għal ċerti oġġetti koperti bir-Regolament (KEE) Nru 3033/80 dazju residwali tad-dwana fuq l-importazzjoni fir-Repubblika Ellenika mill-Komunità tad-Disgħa; billi, dawn id-dazji tad-dwana għandhom jibqgħu ma’ l-Adeżjoni u jitneħħew skond l-iskeda taż-żmien stabbilita għall-prodotti industrijali fl-Artikolu 25 ta’ l-Att;
Billi l-komponent varjabbli applikabbli meta l-oġġetti koperti bir-Regolament (KEE) Nru 3033/80 huma importati fir-Repubblika Ellenika minn pajjiżi terzi huwa skond it-tieni inċiż ta’ l-Artikolu 43 (1) ta’ l-Att, miżjud jew imnaqqas, skond il-każ, b’ammont ta’ kumpens ta’ l-Adeżjoni; billi, ma’ l-importazzjoni fil-Komunità tad-Disgħa mir-Repubblika Ellenika l-istess ammont ta’ kumpens ta’ l-Adeżjoni huwa applikat għall-istess oġġetti; billi l-ammont ta’ kumpens applikat għal ċerti oġġetti importati fil-Komunità tad-Disgħa u mogħtija tnaqqis fil-komponent varjabbli qabel l-Adeżjoni għandu jkun suġġett għal-livell massimu;
Billi, skond l-Artikolu 6 tar-Regolament (KEE) Nru 3033/80 il-Kummissjoni tistabbilixxi għal perjodi ta’ tliet xhur u għall-merkanzija kollha l-ammont tal-komponent varjabbli applikabbli fuq l-importazzjoni fil-Komunità minn pajjiżi terzi; billi l-istess proċedura tapplika bl-istess perjodiċità biex ikunu stabbiliti l-ammonti ta’ kumpens applikabbli fuq l-importazzjoni;
Billi ma’ l-esportazzjoni mill-Komunità tad-Disgħa lejn ir-Repubblika Ellenika ta’ l-oġġetti koperti bir-Regolament (KEE) Nru 3035/80 - bl-eċċezzjoni ta’ l-albumina - ammont ta’ kumpens ta’ l-Adeżjoni, stabbilit skond it-tielet inċiż ta’ l-Artikolu 43 (1) ta’ l-Att jingħata jew ikun dovut skond xi jkun il-każ; billi, ma’ l-esportazzjoni ta’ l-oġġetti kollha koperti bir-Regolament (KEE) Nru 3035/80 mir-Repubblika Ellenik lejn pajjiżi terzi l-istess ammont ta’ kumpens ta’ l-Adeżjoni huwa applikat;
Billi, skond l-Artikolu 43 (4) ta’ l-Att, ir-Repubblika Ellenika fil-kummerċ ma’ pajjiżi terzi għall-prodotti kollha koperti minn dan ir-Regolament għandha tapplika fis-sħiħ in-nomenklatura tat-Tariffi Komuni Doganali sa l-1 ta’ Jannar 1981; billi dan mhux meħtieġ fl-applikazzjoni tad-dazji residwali tad-dwana fuq l-importazzjoni mill-Komunità tad-Disgħa; billi dan l-obbligu jinvolvi l-applikazzjoni ta’ komponent stabbli wieħed biss għall kull waħda mill-ispeċifikazzjonijiet tat-Tariffi Komuni Doganali fuq l-importazzjoni lejn dan l-Istat Membru minn pajjiżi terzi;
Billi l-piżijiet li għandhom ikunu applikati ma’ l-Adeżjoni tal-Komunità tad-Disgħa għall-importazzjoni tal-merkanzija koperta bir-Regolament (KEE) Nru 3033/80 mir-Repubblika Ellenika tikkonsisti biss minn ammont ta’ kumpensatorju ta’ l-Adeżjoni; billi għalhekk id-disposizzjoni ta’ l-Artikolu 61, il-paragrafu 5 ta’ l-Att jitħares meta dan l-ammont ta’ kumpens ta’ l-Adeżjoni ma jeċċedix il-komponent varjabbli applikat għall-istess merkanzija ma’ l-importazzjoni fil-Komunità tad-Disgħa minn pajjiżi terzi;
Billi l-imposti netti totali fuq il-kummerċ lejn ir-Repubblika Ellenika mill-Komunità tad-Disgħa hija s-somma tal-protezzjoni residwa Ellenika u l-ammont tal-kumpens ta’ l-Adeżjoni applikat fuq l-esportazzjoni mill-Komunità tad-Disgħa skond ir-raba’ inċiż ta’ l-Artikolu 43 (1) ta’ l-Att; billi, għalhekk id-disposizzjoni ta’ l-Artikolu 26 ta’ l-Att jitħares jekk il-protezzjoni residwa Ellenika fuq l-importazzjoni mill-Komunità tad-Disgħa, aġġustata bl-ammont ta’ kumpens ta’ l-Adeżjoni applikat fuq l-esportazzjoni mill-Komunità tad-Disgħa lejn ir-Repubblika Ellenika, ma jeċċedix l-imposti li dan l-Istat Membri jista’ jimponi fuq l-istess merkanzija minn pajjiżi terzi;
Billi, huwa meħtieġ li jkunu stabbiliti, minħabba l-applikazzjoni tad-disposizzjonijiet ta’ l-Artikolu 8 tar-Regolament (KEE) Nru 3033/80 id-disposizzjonijiet għall-applikazzjoni mir-Repubblika Ellenika d-dazji massimi li hemm provvediment dwarhom fit-Tariffa Doganali Komuni;
Billi regoli dettaljati għall-applikazzjoni tal-miżuri li hemm provvediment dwarhom f’dan ir-Regolament għandhom ikunu adottati skond il-proċedura stabbilita fl-Artikolu 26 tar-Regolament tal-Kunsill (KEE) Nru 2727/75 tad-29 ta’ Ottubru 1975 dwar l-organizzazzjoni komuni tas-suq fiċ-ċereali [3], kif l-aħħar emendat bir-Regolament (KEE) Nru 1547/79 [4], u fl-Artikolu korrispondenti f’Regolamenti oħra dwar l-organizzazzjoni komuni tas-swieq,
ADOTTA DAN IR-REGOLAMENT:
Artikolu 1
1. Għall-iskopijiet ta’ dan ir-Regolament:
- "Komunità tad-Disgħa" tfisser il-Komunità kif kostitwita qabel l-Adeżjoni tar-Repubblika Ellenika;
- "Ammont ta’ kumpens ta’ l-Adeżjoni", tfisser l-ammonti ta’ kumpens applikabbli fil-kummerċ bejn il-Komunità tad-Disgħa u r-Repubblika Ellenika u bejn dan l-Istat Membru u pajjiżi terzi.
2. L-ammonti ta’ kumpens ta’ l-Adeżjoni għall-prodotti koperti b’dan ir-Regolament għandhom ikunu stabbiliti u applikati meta l-ammonti ta’ kumpens ta’ l-Adeżjoni huma applikati fuq wieħed jew aktar prodotti bażiċi meqjusa li ntużaw fil-manifattura tal-prodotti koperti bir-Regolament (KEE) Nru 3033/80.
Artikolu 2
Għal kull wieħed mill-intestaturi u subintestaturi tat-Tariffa Doganali Komuni dwar il-merkanzija koperta bir-Regolament (KEE) Nru 3033/80 ir-rata tad-dazju doganali li tikkostitwixxi l-komponent fiss ta’ l-imposti applikabbli ma’ l-Adeżjoni fuq l-importazzjoni ta’ din il-merkanzija fir-Repubblika Ellenika minn pajjiżi terzi, għandha tkun dik speċifikata fil-kolonna 1 ta’ l-Anness I ta’ dan ir-Regolament.
Ir-rata murija fil-kolonna 1 ta’ l-Anness I għandha tkun allinjata mat-Tariffa Doganali Komuni skond il-kondizzjonijiet stabbiliti fl-Artikolu 31 ta’ l-Att.
L-ewwel pass lejn l-allinjament għandu jsir fl-1 ta’ Jannar 1981.
Artikolu 3
Għall-merkanzija koperta bir-Regolament (KEE) Nru 3033/80 li hija suġġetta għad-dazju residwu fuq l-importazzjoni lejn ir-Repubblika Ellenika mill-Komunità tad-Disgħa r-rata ta’ din il-protezzjoni applikabbli ma’ l-Adeżjoni għandha tkun dik speċifikata fl-Anness II ta’ dan ir-Regolament.
Ir-rati murija fl-Anness II għandhom ikunu aboliti skond l-iskeda taż-żmien stabbilita fl-Artikolu 25 ta’ l-Att.
L-ewwel pass lejn l-allinjament għandu jsir fl-1 ta’ Jannar 1981.
L-ammont ta’ dan id-dazju residwu mnaqqas bl-ammont tal-kumpens ta’ l-Adeżjoni mogħti, jew miżjud bl-ammont ta’ kumpens ta’ l-Adeżjoni impost skond it-tielet inċiż ta’ l-Artikolu 43 (1) ta’ l-Att m’għandux jeċċedi l-ammont totali ta’ l-imposti applikabbli mir-Repubblika Ellenika fuq l-istess merkanzija li kieku kienu importati minn pajjiżi terzi.
Artikolu 4
1. Il-Kummissjoni għandha, għall-perjodu mill-1 ta’ Jannar sal-31 ta’ Jannar 1981 u minn hemm ’il quddiem għal kull perjodu ta’ tliet xhur li jibdew fl-1 ta’ Frar, l-1 ta’ Mejju, l-1 t’Awissu u l-1 ta’ Novembru għal kull waħda mill-intestaturi u s-subintestaturi fit-Tariffa Doganali Komuni dwar merkanzija koperta bir-Regolament (KEE) Nru 3033/80, tiddetermina:
(a) l-ammont ta’ kumpens ta’ l-Adeżjoni applikabbli għall-importazzjoni lejn il-Komunità tad-Disgħa mir-Repubblika Ellenika;
(b) l-ammont tal-komponent varjabbli aġġustat bl-ammont ta’ kumpens ta’ l-Adeżjoni msemmi taħt (a) kif riferut fit-tieni inċiż ta’ l-Artikolu 43 (1) ta’ l-Att u applikabbli fuq l-importazzjoni minn pajjiżi terzi lejn ir-Repubblika Ellenika.
2. Kull wieħed mill-ammonti ta’ kumpens ta’ l-Adeżjoni riferuti fil-paragrafu 1 (a) għandu jkun daqs is-somma ta’ l-ammonti ta’ kumpens ta’ l-Adeżjoni applikabbli għall-kwantitajiet tal-prodotti bażiċi differenti li, skond id-disposizzjonijiet tar-Regolament (KEE) Nru 3034/80 huma meqjusa li ntużaw fil-manifattura tal-merkanzija li għalihom japplika dan l-ammont ta’ kumpens ta’ l-Adeżjoni.
L-ammonti ta’ kumpens ta’ l-Adeżjoni m’għandhomx jeċċedu l-komponent varjabbli applikat għall-istess merkanzija ma’ l-importazzjoni lejn il-Komunità tad-Disgħa minn pajjiżi terzi.
B’dana kollu, għall-merkanzija li ġejja:
EX 17.04 | Lakumja, halva |
19.03 | Mqarrun, spagetti u prodotti simili |
EX 21.07 | Preparazzjonijiet ta' l-ikel mhux speċifikati jew inklużi x'imkien ieħor, li fihom iz-zokkor, il-prodotti tal-ħalib, iċ-ċereali jew il-prodotti bbażati fuq iċ-ċereali |
l-ammont ta' kumpens ta' l-Adeżjoni ma jistax jeċċedi s-60% tal-komponent varjabbli applikabbli għall-importazzjoni minn pajjiżi terzi.
3. L-ammont ta’ kumpens ta’ l-Adeżjoni kkalkolat hekk għandu jkun stabbilit għal żero meta l-ammont tiegħu huwa anqas minn 1,5 ECU għal kull 100 kilogramma ta’ merkanzija.
4. L-ammont ta’ kumpens ta’ l-Adeżjoni applikabbli huwa dak fis-seħħ fil-jum ta’ l-importazzjoni.
Artikolu 5
1. Għal kull waħda mill-intestaturi u s-subintestaturi fit-Tariffa Doganali Komuni dwar il-merkanzija koperta bir-Regolament (KEE) Nru 3035/80
- bl-eċċezzjoni tas-subintestatura Nru 35.02 A II a), ovalbumina u laktalbumina, fuq l-esportazzjoni mill-Komunità tad-Disgħa lejn ir-Repubblika Ellenika għandu jkun applikat ammont ta’ kumpens ta’ l-Adeżjoni;
- fuq l-esportazzjoni mir-Repubblika Ellenika lejn pajjiżi terzi għandu jkun applikat ammont ta’ kumpens ta’ l-Adeżjoni.
2. Kull wieħed mill-ammonti ta’ kumpens ta’ l-Adeżjoni riferuti fil-paragrafu 1 għandu jkun stabbilit fuq il-bażi ta’ l-ammonti ta’ kumpens ta’ l-Adeżjoni stabbiliti fuq il-prodotti agrikoli bażiċi u skond ir-regoli applikabbli għall-kalkolazzjoni tar-rifużjonijiet ta’ l-esportazzjoni.
3. L-ammont ta’ kumpens ta’ l-Adeżjoni applikabbli huwa dak fis-seħħ fil-jum ta’ l-esportazzjoni.
Artikolu 6
1. Għall-prodotti li dwarhom it-Tariffa Doganali Komuni tipprovdi għal imposti massimi, ir-Repubblika Ellenika għandha tapplika fuq pajjiżi terzi imposti massimi magħmula minn:
(a) sa kemm il-parti fissa ta’ l-imposti massimi hija kkonċernata r-rata murija fil-kolonna 2 ta’ l-Anness I allinjata mal-livell tal-massimu komuni skond il-kondizzjonijiet stabbiliti fl-Artikolu 31 ta’ l-Att. L-ewwel pass lejn l-allinjament għandu jsir fl-1 ta’ Jannar 1981;
(b) sa kemm il-parti varjabbli ta’ l-imposti massimi hija kkonċernata fejn applikabbli, id-dazju addizzjonali li hemm provvediment dwaru fl-Artikolu 8 (2) tar-Regolament (KEE) Nru 3033/80 aġġustat bl-ammont ta’ kumpens ta’ l-Adeżjoni li jikkorrispondi mal-kwantità taz-zokkor jew tad-dqiq li għalih japplika d-dazju addizzjonali.
2. Għall-iskopijiet biex ikunu applikati d-disposizzjonijiet ta’ l-Artikolu 8 (1) tar-Regolament (KEE) Nru 3033/80 għall-merkanzija importata minn pajjiżi terzi lejn ir-Repubblika Ellenika, il-Kummissjoni għandha, għall-perjodi mill-1 ta’ Jannar sal-31 ta’ Jannar 1981 u ’l quddiem għal kull perjodu ta’ tliet xhur li jibdew mill-1 ta’ Frar, l-1 ta’ Mejju, l-1 t’Awissu u l-1 ta’ Novembru, tiddetermina dan li ġej:
(a) l-ammonti tad-dazji addizzjonali li għandhom ikunu applikati mir-Repubblika Ellenika;
(b) id-differenza fil-prezz riferuta fl-Artikolu 8 (2) (a) tar-Regolament (KEE) Nru 3033/80.
Artikolu 7
Regoli dettaljati għall-applikazzjoni ta’ l-ammonti ta’ kumpens ta’ l-Adeżjoni fil-waqt ta’ l-importazzjoni jew ta’ l-esportazzjoni u tal-pagamenti tagħhom għandhom ikunu adottati skond il-proċedura stabbilita fl-Artikolu 26 tar-Regolament (KEE) Nru 2727/75 jew fl-Artikoli li jikkorrispondu f’Regolamenti oħra dwar l-organizzazzjoni komuni tas-swieq.
Artikolu 8
Dan ir-Regolament jidħol fis-seħħ fl-1 ta’ Jannar 1981.
Dan ir-Regolament għandu jorbot fl-intier tiegħu u direttament applikabbli fl-Istati Membri kollha.
Magħmul fi Brussel, it-22 ta’ Diċembru 1980.